kalixlouiis/myanmar-wikipedia-corpus huggingface dataset:
ဘုရှ် ပထမသက်တမ်းတွင် နိုင်ငံတော်လုံခြုံရေးအကြံပေးအဖြစ် တာဝန်ထမ်းဆောင်ခဲ့ရာ ယင်းရာထူးနေရာ၌ တာဝန်ယူခဲ့သည့် ပထမဦးဆုံးသော အမျိုးသမီးဖြစ်သည်။
ဘာမင်ဂမ်အရပ် ၊ အယ်လ်ဘားမားပြည်နယ်တွင် မွေးဖွားခဲ့ပြီး တောင်ပိုင်း၌ လူမျိုးရေးခွဲခြားမှုရှိနေစဉ် ကြီးပြင်းခဲ့သည်။
ဒန်ဗာတက္ကသိုလ်မှ ရိုးရိုးဘွဲ့ နှင့် နော်တာဒန်တက္ကသိုလ်မှ နိုင်ငံရေးသိပ္ပံ ဘွဲ့လွန်ရခဲ့သည်။
၁၉၈၁ တွင် ဒန်ဗာတက္ကသိုလ် နိုင်ငံတကာလေ့လာရေးဌာနမှ ပါရဂူဘွဲ့ကို ရခဲ့သည်။
ကာတာလက်ထက်တွင် သံတမန်ဌာန၌ လုပ်ကိုင်ခဲ့ပြီး စတန်းဖို့တ်တက္ကသိုလ်မှ အုပ်ချုပ်ရေးအဖွဲ့ဝင်အဖြစ် တက်ရောက်ခဲ့ပြီး ကျောင်းအုပ်ကြီးအဖြစ် ၁၉၉၃ မှ ၁၉၉၉ အထိ တာဝန်ထမ်းဆောင်ခဲ့သည်။
ဆိုဗီယက်ယူနီယံပြိုကွဲပြီး အရှေ့နှင့်အနောက်ဂျာမဏီပေါင်းစည်းသည့်အချိန် ၁၉၈၉ မှ ၁၉၉၁ အထိ သမ္မတဂျော့ချ်ဒဘယ်လ်ယူဘုရှ်လက်ထက်တွင် နိုင်ငံတော်လုံခြုံရေးကောင်စီ၌ ဆိုဗီယက်နှင့်အရှေ့ဥရောပရေးရာအကြံပေးအဖြစ် ထမ်းရွက်ခဲ့သည်။
၂၀၀၀ ပြည့်နှစ် ဒီဇင်ဘာ ၁၇ တွင် ရာထူးမှနုတ်ထွက်ပြီး နိုင်ငံတော်လုံခြုံရေးအကြံပေးအဖြစ် ဘုရှ်အစိုးရအဖွဲ့ထံ ဝင်ရောက်ခဲ့သည်။
ဘုရှ် ဒုတိယသက်တမ်း၌ နိုင်ငံခြားရေးဝန်ကြီးဖြစ်လာသည်။
နိုင်ငံခြားရေးဝန်ကြီးရာထူး အတည်ဖြစ်ပြီးနောက် တကမ္ဘာလုံး၌ အထူးသဖြင့် အရှေ့အလယ်ပိုင်းဒေသတွင် တာဝန်သိသော ဒီမိုကရေစီနည်းကျအစိုးရ အရေအတွက်တိုးလာစေရန်ဦးတည်သည့် အသွင်ကူးပြောင်းရေးသံတမန်ရေးရာ မူဝါဒကို ရှေ့ဆောင်လမ်းပြခဲ့သည်။
ပါလက်စတိုင်းရွေးကောက်ပွဲများတွင် ဟားမားစ်အဖွဲ့က လူများစုမဲ ရခဲ့သည့်အပြင် (အမေရိကန်၏ကျောထောက်နောက်ခံဖြင့်) ဆော်ဒီအာရေးဗျနိုင်ငံနှင့် အီဂျစ်နိုင်ငံများတွင် အာဏာရှင်စနစ် ဆက်လက်တည်မြဲနေသည့်အတွက် ထိုမူဝါဒမှာ စိန်ခေါ်မှုများနှင့် ကြုံတွေ့ရသည်။
အခြားနိုင်ငံခြားရေးဝန်ကြီးများထက် ခရီးမိုင်ပိုများများ သွားခဲ့သည်။
ရာထူးလက်ရှိဖြင့်ပင် ရာစုနှစ်စိန်ခေါ်မှုကော်ပိုရေးရှင်း၏ ဒါရိုက်တာများဘုတ်အဖွဲ့တွင် ဥက္ကဋ္ဌတာဝန်ယူခဲ့သည်။
၂၀၀၉ မတ်လတွင် နိုင်ငံရေးသိပ္ပံပါမောက္ခအဖြစ် စတန်းဖို့တ်တက္ကသိုလ်သို့ ပြန်လည်ရောက်ရှိလာခဲ့ပြီး ဟူဗာအဖွဲ့၌ Thomas and Barbara Stephenson ၏ ပြည်သူ့ရေးရာမူဝါဒဆိုင်ရာ အကြီးတန်းဖဲလိုးအဖြစ် ဆောင်ရွက်ခဲ့သည်။
၂၀၁၀ စက်တင်ဘာတွင် စတန်းဖို့တ်စီးပွားရေးတက္ကသိုလ် မဟာဌာနအဖွဲ့ဝင် နှင့် စီးပွားရေးလုပ်ငန်းနှင့်စီးပွားရေးဈေးကွက်ဆိုင်ရာ ဂလိုဘယ်စင်တာ၏ ဒါရိုက်တာဖြစ်လာသည်။
သူမသည် Dropbox နှင့် Makena Capital Management, LLC ဒါရိုက်တာများဘုတ်အဖွဲ့ဝင်ဖြစ်သည်။
စူပါနတ်ထရွယ် သည် အမေရိကန် မှထုတ်လုပ်သော သဘာဝလွန် ဇာတ်လမ်းတွဲတစ်ခုဖြစ်သည်။
ထိုဇာတ်ကားကို စက်တင်ဘာ ၁၃ ရက် ၂၀၀၅ ခုနှစ်တွင် စတင်ထုတ်လွှင့်ခဲ့သည်။
ဆမ်ဝင်ချက်စတာ အဖြစ် ဂျရပ်ပဒက်လက်ကီ နှင့် ဒင်းန်ဝင်ချက်စတာ အဖြစ် ဂျန်ဆန်အယ်ကယ်စ် တို့က ညီအကိုအဖြစ် သရုပ်ဆောင်ထားသည်။
သူတို့ညီအကိုသည် နတ်ဆိုး၊ သရဲ မကောင်းဆိုးဝါး၊သွေးစုပ်ဖုတ်ကောင် နှင့် အသွင်ပြောင်းလူသား တို့ကို မိသားစုလုပ်ငန်းအနေဖြင့် အမဲလိုက်ခြင်းကို ရိုက်ကူးတင်ဆက်ထားသော ဇာတ်လမ်းတွဲတစ်ခုဖြစ်သည်။
ဇာတ်လမ်းတွဲ(၁) ပထမရာသီသည် ၂၀၀၅၊ စက်တင်ဘာ ၁၃ ရက်တွင်စတင်ပြသခဲ့သည့်ဖြစ်ရပ်အကြောင်းရာ ၂၂ ခုနှင့် ၂၀၀၆ ခုနှစ်မေလ ၄ ရက်တွင်နိဂုံးချုပ်ခဲ့သည်။
ပထမ ၁၆ ခုသည်အင်္ဂါနေ့တွင်ည ၉:၀၀ နာရီတွင်ထုတ်လွှင့်ခဲ့ပြီး၎င်းနောက်စီးရီးကိုညနေ ၉ နာရီတွင်ကြာသပတေးနေ့သို့ပြန်လည်သတ်မှတ်ခဲ့သည်။
မိခင်ဖြစ်သူသည် ၂၂ နှစ်မတိုင်မီကသူတို့အိမ်ကိုမီးလောင်ရာ မီးလောင်၍ သေဆုံးသွားပြီးနောက် ဆမ် နှင့် ဒင်းဝင်ချက်စတာ တို့၏ဖခင်သည်အမဲလိုက်ခရီးစဉ်အတွင်းပျောက်ဆုံးသွားခဲ့သည်။
ရလဒ်အနေဖြင့် ဒင်း သည် Stanford တက္ကသိုလ်ရှိ ဆမ် ကိုရှာဖွေတွေ့ရှိပြီး ဒင်း ၏အနက်ရောင် ၁၉၆၇ Chevrolet Impala တွင် Kansas လိုင်စင်ပြားများဖြင့်လမ်းပေါ်တွင်နေထိုင်သည်။
သို့သော်သူတို့၏ဖခင်သည်သာမန်မုဆိုးမဟုတ်ပါ။
သူသည်သရဲများ၊ သွေးစုပ်ဖုတ်ကောင်များနှင့် ဝိညာဉ်များကဲ့သို့သောသဘာဝလွန်သတ္တဝါများကို လိုက်ရှာပြီးသူ့သားများကိုလည်းထိုနည်းတူလေ့ကျင့်သင်ကြားပေးခဲ့သည်။
လမ်းခရီး၌ဆမ်နှင့်ဒင်းသည်အပြစ်မဲ့သောသူတို့ကိုကယ်တင်ရန်၊ သတ္တဝါဆိုးများနှင့်သရဲများကိုတိုက်ခိုက်ပြီးသူတို့၏ဖခင်၏တည်နေရာကိုသဲလွန်စများစုဆောင်းသည်။
ဆမ်သည်ခရီးသွားစဉ်စိတ်ပညာစွမ်းရည်များနှင့်ရူပါရုံများကိုထူးထူးဆန်းဆန်းရရှိလာသည်။
နောက်ဆုံးတွင်သူတို့ဖခင်နှင့်ပြန်လည်တွေ့ဆုံခဲ့ကြပြီး နတ်ဆိုး အဇက်ဇယ် (အဝါရောင်မျက်လုံးများ) ကိုသတ်ပစ်နိုင်သည့်တစ်ခုတည်းသောအရာသည့် ဆင်မြူရယ်ကိုးစ် တီထွင်ခဲ့သောဒဏ္ဍာရီသေနတ်ကိုတွေ့ရှိခဲ့သည်။
အဇက်ဇယ်သည် ကလေးများ၏ခြောက်လမွေးနေ့တွင် သူတို့၏ပါးစပ်ထဲသို့သွေးများတိုက်ခဲ့ပြီးမိခင်များအားသတ်ပစ်ခဲ့သည်။
ရာသီကုန်ဆုံးချိန်တွင် သူတို့ညီအကိုနှင့် အဖေသည် ပူးပေါင်းပြီး အဇက်ဇယ်နတ်ဆိုးကို သတ်ပြစ်နိုင်သော အခွင့်အရေးရခဲ့သော်လည်း မအောင်မြင်ခဲ့ပေ။
ထို့နောက် ထရပ်ကားနှင့်တိုက်မိခဲ့ရာ သူတို့ သုံးယောက်စလုံးထိခိုက်ဒဏ်ရာရခဲ့သည်။
ဇာတ်လမ်းတွဲ(၂) ဒုတိယရာသီသည် ၂၀၀၆၊ စက်တင်ဘာ ၂၈ ရက်မှ စတင်၍ ၂၀၀၇၊ မေလ ၁၇ ရက်တွင်ကြာသပတေးနေ့ညနေ ၉:၀၀ တွင်ဖြစ်ပျက်ခဲ့သည့်အဖြစ်အပျက် ၂၂ ခုပါဝင်သည်။
သူတို့နှစ်ယောက်ဟာသူတို့ရဲ့ဖခင်သေဆုံးမှုကိုကိုင်တွယ်ဖြေရှင်းရင်းနဲ့အချိန်တန်ပြီးနောက်မှာတော့ကားပျက်ကျပြီးတဲ့နောက်မှာ ဒင်းအတွက် အဇက်ဇယ်ကိုသူ့အသက်နှင့်ကုန်သွယ်ခဲ့ကြတာပါ။
ဆမ်နှင့် ဒင်းတို့သည် အဇက်ဇယ်ကိုဆက်လက်လိုက်လံရှာဖွေကြသည်။
၎င်းသည်သူတို့၏မိခင်ကိုသေစေခဲ့သောမီးလောင်မှုနှင့်ဆင်တူသည့် ဆမ်၏ချစ်သူ ဂျက်စီကာ ကိုတွေ့ရှိခဲ့ကြသည်။
သူတို့ကမဟာမိတ်အသစ်များဖြစ်သော Bobby, Ellen, Jo နှင့် Ash တို့ထံမှအကူအညီများရရှိသည်။
နောက်ဆုံးတွင်သူသည် ဆမ်နဲ့အတူ အခြားသူများကိုတိုက်ခိုက်ရန်အတွက် အလားတူစိတ်ပိုင်းဆိုင်ရာစွမ်းရည်ရှိသောသူများကိုစုဆောင်းရင်း ဆမ် သေဆုံးမှုသို့ ဦး တည်သွားသောအခါ အဇက်ဇယ် ၏ အစီအစဉ်၏တစ်စိတ်တစ်ပိုင်းကိုနောက်ဆုံးတွင်ဖော်ပြခဲ့သည်။
ဒင်းသည်ဆမ်အသက်ပြန်ရှင်လာစေရန်အတွက် သူ၏ ဝိညာဉ်ကို လမ်းဆုံနတ်ဆိုးနှင့်သဘောတူညီမှုတစ်ခုပြုလုပ်ကာ တစ်နှစ်စာချုပ်ချုပ်ဆိုခဲ့သည်။
ထိုစာချုပ်သည် တစ်နှစ်ပြည့်သောအခါ ဒင်းကို ငရဲသို့ခေါ်ဆောင်သွားမည်ဖြစ်သည်။
အဇက်ဇယ် သည်ငရဲသို့တံခါးဖွင့်လိုက်သည်နှင့်ရာပေါင်းများစွာသောနတ်ဆိုးများနှင့် ဝိညာဉ်များလွတ်မြောက်သွားသည်။
ဂျွန်ဝင်ချာစတာဝိညာဉ်၏အကူအညီဖြင့် အဇက်ဇယ်ကိုသတ်ပစ်လိုက်ပြီးနောက် ငရဲတံခါးကိုပိတ်ထားလိုက်နိုင်ခဲ့သည်။
ဇာတ်လမ်းတွဲ(၃) တတိယရာသီသည် ၂၀၀၇ ခုနှစ်အောက်တိုဘာ ၄ ရက်မှ ၂၀၀၈ ခုနှစ်မေလ ၁၅ ရက်ထိထုတ်လွင့်ခဲ့ပြီး စုစုပေါင်း အပိုင်း (၁၆)ပိုင်းပါဝင်သည်။
ဤရာသီသည် ဒင်းအား သူ၏နတ်ဆိုးနှင့်သဘောတူညီမှုမှကယ်တင်ရန်နှင့် ငရဲမှလွှတ်လိုက်သောနတ်ဆိုးများကိုရှာဖွေရန်ကြိုးစားခြင်းဖြစ်သည်။
လမ်းခရီး၌ညီအစ်ကိုများသည်ဆမ်ကိုစိတ် ဝင်စားပြီးဒင်းကိုကယ်တင်နိုင်သူဟုပြောဆိုသော“ ကောင်းသော” နတ်ဆိုးတစ်ပါးဖြစ်သည့်ရူဘီနှင့်တွေ့ဆုံခဲ့သည်။
ရူဘီသည် ဒင်း၏စာချုပ်ကို ကိုင်ထားသူမှာ Lilith ဟူသောနတ်ဆိုးဟု ပြောကြားခဲ့သည်။
Lilith သည် လူစီဖာ၏ ပထမဆုံးသော နတ်ဆိုးဖြစ်သည်။
လူစီဖာသည်ဘုရားသခင်ကိုပထမဆုံးဆန့်ကျင်တဲ့နတ်ဆိုးဖြစ်တယ်။
သို့သော်ဒင်း၏စာချုပ်သက်တမ်းကုန်သွားပြီးသူ၏ ဝိညာဉ်ကိုငရဲသို့ပို့ဆောင်လိုက်ခြင်းခံလိုက်ရသည်။
ဇာတ်လမ်းတွဲ(၄) စတုတ္ထရာသီသည် ၂ဝဝ၈ ခုနှစ်စက်တင်ဘာ ၁၈ ရက်မှစ၍ ၂၀၀၉ ခုနှစ်မေလ ၁၄ ရက်ထိထုတ်လွှင့်သောပြီး စုစုပေါင်းအပိုင်း ၂၂ ခုပါဝင်သည်။
ဒင်းသည်ငရဲမှ ကတ်စ်စတီယယ် အမည်ရှိသော ထာဝရဘုရား၏ကောင်းကင်တမန်မှ ကယ်တင်ခြင်းခံရသည်။
Lilith ၏တံဆိပ် ၆၆ ခုအားချိုးဖျက်ရန်အစီအစဉ်ကိုရပ်တန့်ရန် ကတ်စ်စီတီယယ် နှင့်အတူ ပူးပေါင်း၍ တတ်စွမ်းသလောက်ကြိုးစားကာကွယ်ခဲ့သည်။
သို့သော် ဆမ် နှင့် ဒင်း တို့၏ဆက်ဆံရေးသည်တဖြေးဖြေးတင်းမာလာပြီး ဆမ် သည် ရူဘီ နှင့်စတင်ပူးပေါင်းလာခဲ့သည်။
သူသည် Lilith ကို အနိုင်ယူရန်အတွက် နတ်ဆိုးသွေးကိုသောက်သုံးခြင်းအားဖြင့်သူ့ရဲ့အစွမ်းသည်တဖြေးဖြေးမြင့်တက်လာသည်။
ကမ္ဘာမြေပေါ်တွင် သာယာသောဘုံတစ်ခုပြန်လည်တည်ဆောက်ရန်အတွက် ကောင်းကင်တမန်များသည် ကမ္ဘာပျက်ကိန်း ဖြစ်ပေါ်စေလိုကြောင်း ဒင်းသည် တဖြေးဖြေးသိရှိလာသည်။
တကယ်တော့ Lilith ဟာနောက်ဆုံးတံဆိပ်ခတ်ခြင်းဖြစ်ပြီး ဒါကိုမသိသော ဆမ်သည် Lilith ကိုသတ်ရန်ကြိုးစားတော့သည်။
ဒါကို သိရှိသွားသော ကတ်စ်စတီယယ် က ဒင်းကို ဆမ်ရှိရာသို့ စေလွတ်ပြီး တားဆီးစေခဲ့သော်လည်း ဆမ်သည် Lilith ကို သတ်ခဲ့သည်။
နောက်ဆုံးတွင် လူစီဖာ၏ လှောင်ချိုင့်လွတ်ခဲ့ပြီး လူစီဖာ ကမ္ဘာမြေပေါ်သို့ ရောက်ရှိလာကာ ကမ္ဘာပျက်ကိန်းစတင်ခဲ့သည်။
ဖေ့စ်ဘွတ်ခ် မက်ဆင်ဂျာ (English: Facebook Messenger, Messenger ဟုလည်း သိကြသည်) သည် မက်ဆေ့စာပို့သည့် အပ်ပလီကေးရှင်း (Application) (အတိုကောက်: အပ်) နှင့် ပလက်ဖောင်းတစ်ခု ဖြစ်သည်။
၎င်းကို ၂၀၀၈ ခုနှစ်တွင် ဖေ့ဘွတ်သည် တီထွင်ခဲ့သည်။
၂၀၁၀ ခုနှစ်တွင် ကုမ္ပဏီသည် မက်ဆေ့ပို့သည့် ဝန်ဆောင်မှုကို ပြုပြင်မွမ်းမံခဲ့သည်။
ဆက်တိုက်ဆိုသလိုပင် ၂၀၁၁ ခုနှစ် ဩဂုတ်လတွင် iOS နှင့် အန်းဒရွိုက်အတွက် ထုတ်လုပ်ခဲ့သည်။
နှစ်များစွာကြာပြီးနောက်တွင် ဖေ့ဘွတ်သည့် မက်ဆေ့ပို့သည့် အပ်တစ်ခုကို စက်လည်ပတ်မှုစနစ်အမျိုးမျိုးအတွက် ထုတ်လုပ်ခဲ့သည်။
၎င်းအတွက် (Messenger.com) ဟူသည့် ဝဘ်ဆိုက်ကိုလည်း တည်ထောင်ထားခဲ့သည်။
ရည်ရွယ်ချက်မှာ ဖေ့ဘွတ်အပ်၏ လုပ်ဆောင်ချက်များနှင့် မက်ဆေ့စာပို့သည့် လုပ်ဆောင်ချက်ကို သပ်သပ်စီ ခွဲခြားထားရန် ဖြစ်သည်။
အသုံးပြုသူသည် ထိုဝန်ဆောင်မှုများကို ဝဘ်ဆိုက်မှ တစ်ဆင့် အသုံးပြုခြင်းဖြင့် လည်းကောင်း၊ အပ်ကို အသုံးပြုခြင်းဖြင့်လည်းကောင်း ရယူနိုင်သည်။
အသုံးပြုသူသည် မက်ဆေ့များ ပေးပို့ခြင်း၊ ရုပ်ပုံများ၊ ဗီဒီယိုများ၊ စတစ်ကာများနှင့် အသံများ၊ ဖိုင်များ ပေးပို့ခြင်းတို့အပြင် အသုံးပြုသူအချင်းချင်း တစ်ယောက်နှင့်တစ်ယောက် အပြန်အလှန် ချိတ်ဆက်ဆက်သွယ်ရန်အတွက်လည်းကောင်း၊ ဘော့ (bots) များကို အသုံးပြု၍ ဆက်သွယ်ဆောင်ရွက်ရန်အတွက်လည်းကောင်း ဆောင်ရွက်ပေးထားသည်။
အသံနှင့် ဗီဒီယိုဖြင့် ဖုန်းခေါ်ဆိုခြင်းကိုလည်း အထောက်အပံ့ပေးထားသည်။
မိုဘိုင်းဖုန်းအတွက် အပ်သည် အကောင့်များစွာကို အသုံးပြုနိုင်အောင် စီစဉ်ပေးထားပြီး အပြန်အလှန်စကားပြောခြင်းများ၊ ဂိမ်းကစားခြင်းများကို ဆောင်ရွက်နိုင်သည်။
ထို့အပြင် End to end encryption ဖြင့် စကားပြောဆိုနိုင်အောင်လည်း ပြုလုပ်ထားသည်။
ဖီချာများ အောက်ဖော်ပြပါ ဇယားကွက်တွင် ဖေ့စ်ဘွတ်မက်ဆင်ဂျာ၌ ပါဝင်သည့် ဖီချာများကို ဖေ့စ်ဘွတ်ခ်ကုမ္ပဏီမှ စတင်ထည့်သွင်းပေးသည့် အချိန်အလိုက်စီကာ ဖော်ပြထားသည်။
အမျိုးအစားထည့်သွင်းသည့်ရက်အကြောင်းအရာပလက်ဖောင်းအသုံးပြုနိုင်သည့် ဒေသဖေ့စ်ဘွတ်အကောင့်မရှိဘဲ မက်ဆင်ဂျာအကောင့်ဖွင့်ခြင်းဒီဇင်ဘာ ၂၀၁၂Android အသုံးပြုသူများ အနေဖြင့် ဖေ့စ်ဘွတ်အကောင့်မရှိဘဲ ဖုန်းနံပါတ် သို့မဟုတ် အီးမေလ်လိပ်စာ ရှိရုံဖြင့် မက်ဆင်ဂျာအကောင့်ကို သီးသန့်ဖွင့်နိုင်သည်။
မိုဘိုင်းတစ်ကမ္ဘာလုံးတိုက်ရိုက်မက်ဆေ့ပို့ခြင်းအောက်တိုဘာ ၂၀၁၃အသုံးပြုသူများ အနေဖြင့် မိမိစာပို့လိုသူနှင့် Friend ဖြစ်ထားရန် မလိုဘဲ မက်ဆေ့စာပို့နိုင်သည်။
အားလုံးတစ်ကမ္ဘာလုံးChat Headsဧပြီ ၂၀၁၃တခြားအပ်များ ဖွင့်သုံးနေသည့်တိုင် ပရိုဖိုင်ပုံ အဝိုင်းလေးနှိပ်ရုံဖြင့် ဖွင့်ထားသည်မှလည်း မထွက်၊ မိမိပြောလက်စ Conversation တွင်လည်း ဝင်ပြောနိုင်စေသည်။
မိုဘိုင်းတစ်ကမ္ဘာလုံးCallsဇန်နဝါရီ ၂၀၁၃၂၀၁၃ခုနှစ် ဇန်နဝါရီတွင် အသံဖြင့် ဖုန်းပြောနိုင်သည့် ဖီချာ ကို မက်ဆင်ဂျာတွင် စတင်ထည့်သွင်းခဲ့ပြီး ကနေဒါနိုင်ငံ၌သာ အသုံးပြုနိုင်ခဲ့သည်။
ရက်ပိုင်းအကြာတွင် အမေရိကန်နိုင်ငံ၌ပါ အသုံးပြုခွင့်ပေးခဲ့သည်။
၂၀၁၅ခုနှစ် ဧပြီတွင် ဖေ့စ်ဘွတ်ခ်က ဗီဒီယိုဖြင့် ဖုန်းပြောနိုင်သည့် ဖီချာ ကို သတ်မှတ်ဒေသများတွင် အသုံးပြုခွင့် ပေးခဲ့သည်။
၂၀၁၆ခုနှစ် ဧပြီတွင် မက်ဆင်ဂျာဖုန်းခေါ်ဆိုမှု၌ အဖွဲ့လိုက်စကားပြောနိုင်ရန် ပြုလုပ်ခဲ့ပြီး ဒီဇင်ဘာတွင် ဗီဒီယိုဖုန်းခေါ်ဆိုမှုကိုပါ အဖွဲ့လိုက်ပြောဆိုဆက်သွယ်နိုင်ရန် ပြုလုပ်ပေးခဲ့သည်။
အားလုံးတစ်ကမ္ဘာလုံးတည်နေရာမျှဝေခြင်းဇွန် ၂၀၁၅အခြားသူတစ်ယောက်အား မိမိဘယ်နေရာတွင် ရှိနေသည်ကို အသိပေးနိုင်ရန် မိမိ၏ တည်နေရာအား မျှဝေနိုင်သည်။
မိုဘိုင်းတစ်ကမ္ဘာလုံးလျှို့ဝှက် Conversation များအောက်တိုဘာ ၂၀၁၆မက်ဆင်ဂျာအသုံးပြုသူများ အနေဖြင့် မိမိမက်ဆေ့ပို့နေသည့် အကြောင်းအရာကို တခြား ဟက်ကာကဲ့သို့သောသူများ ကြားဖြတ် မရယူနိုင်ရန် end-to-end encrypted ဖြစ်သော "Secret Conversations" မှတစ်ဆင့် မက်ဆေ့ပို့နိုင်သည်။
မိုဘိုင်းတစ်ကမ္ဘာလုံးရီအက်ပေးခြင်း နှင့် အမည်ခေါ်ခြင်းမတ် ၂၀၁၇မိမိထံ ပို့လာသောစာများကို ရယ်ရသည်၊ စိတ်ဆိုးသည် စသဖြင့် တုံ့ပြန်နိုင်ရန် အီမိုဂျီ အနေဖြင့် ရီအက်​ပေးနိုင်သည်။
အဖွဲ့လိုက် Chat ထဲတွင် အခြားမက်ဆေ့များကြား မပျောက်သွားစေရန် မိမိမက်ဆေ့ပို့လိုသူ၏ အမည်အား @ အနောက်တွင်ထားပို့ ခြင်းဖြင့် ထိုသူထံ နိုတီတက်စေနိုင်သည်။
အားလုံးတစ်ကမ္ဘာလုံးမက်ဆင်ဂျာ Roomsဧပြီ ၂၀၂၀လူ ၅၀ခန့် တစ်နေရာတည်းတွင် ဗီဒီယိုအနေဖြင့် စကားပြောနိုင်သည်။
အားလုံးတစ်ကမ္ဘာလုံး ကိုးကား Category:လူမှုရေး မီဒီယာ။
ရလဒ်များ အကြိမ်🗓ခုနှစ်📅အိမ်ရှင်🏟🏆ဗိုလ်လုပွဲ🏆🥉တတိယနေရာလုပွဲ🥉☃️ပြိုင်ပွဲဝင်အသင်းများ⛄အနိုင်ရသူ🥇ဂိုး⚽️ဒုတိယ🥈တတိယ🥉ဂိုး⚽️စတုတ္ထ🎖1st၂၀၁၉ အသေးစိတ်ရန်ကုန်မြို့🏟၁-၀ပူးတွဲ၁၅ ပြည်နယ်နှင့် တိုင်းဒေသကြီးများ ပြည်နယ်နှင့် တိုင်းဒေသကြီးများမြို့တော် ပုသိမ်မြို့ ပဲခူးမြို့ ဟားခါးမြို့ မြစ်ကြီးနားမြို့ လွိုင်ကော်မြို့ ဘားအံမြို့ မကွေးမြို့ မန္တလေးမြို့ မော်လမြိုင်မြို့ စစ်တွေမြို့(တောင်) တောင်ကြီးမြို့(မြောက်) လားရှိုးမြို့(အၡေ့) ကျိုင်းတုံမြို့ စစ်ကိုင်းမြို့ ထားဝယ်မြို့ ရန်ကုန်မြို့ နေပြည်တော်မြို့ Category:မြန်မာနိုင်ငံရှိ ဘောလုံးပြိုင်ပွဲများ။
အင်စတာဂရမ် (အိုင်ဂျီ IG ဟုလည်း သိကြသည်။
) သည် ဖေ့ဘွတ်မှ ပိုင်ဆိုင်သည့် ရုပ်ပုံနှင့် ဗီဒီယိုများ မျှဝေသည့် ကွန်ယက်ဝန်ဆောင်မှုတစ်ခု ဖြစ်သည်။
၎င်းကို Kevin Systrom နှင့် Mike Krieger တို့သည် ၂၀၁၀ ခုနှစ်၊ အောက်တိုဘာလတွင် iOS တစ်ခုတည်း၌သာ စတင်ခဲ့သည်။
အန်ဒရွိုက်အတွက်ကိုမူ နှစ်ဝက်ခန့်ကြာမြင့်ပြီးသည့် ၂၀၁၂ ခုနှစ်၊ ဧပြီလတွင် ထုတ်ဝေခဲ့ သည်။
ထို့နောက်တွင် feature – limited ဝဘ်ဆိုက်တစ်ခုကို ၂၀၁၂ ခုနှစ်၊ နိုဝင်ဘာလတွင် ပြုလုပ်ခဲ့သည်။
ထို့နောက်တွင် ဝင်းဒိုး 10 မိုဘိုင်းနှင့် ဝင်းဒိုး 10 တို့အတွက် ၂၀၁၆ ခုနှစ်၊ ဧပြီလနှင့် ၂၀၁၆ ခုနှစ်၊ အောက်တိုဘာလတွင် အသီးသီး ထုတ်လုပ်ခဲ့သည်။
အင်စတာဂရမ်တွင် အသုံးပြုသူအား ရုပ်ပုံများနှင့် ဗီဒီယိုများကို upload တင်ခြင်းကို ခွင့်ပြုထားသည်။
ထိုတင်မည့် ရုပ်ပုံနှင့် ဗီဒီယိုများကို filter အသုံးပြုကာ ပြင်ဆင်ခြင်း၊ tag ဖြင့် ထိန်းသိမ်းစုစည်းခြင်း နှင့် တည်နေရာ အချက်အလက်များ ပြုပြင်ခြင်း စသည်တို့ကို ဆောင်ရွက်နိုင်သည်။
၂၀၁၀ ခုနှစ်၊ အောက်တိုဘာလ ၆ ရက်နေ့တွင် iOS အတွက် အင်စတာဂရမ် app ကို App Store မှ တရားဝင်ထုတ်ဝေခဲ့သည်။
၂၀၁၂ ခုနှစ် ဧပြီလ ၃ ရက်နေ့တွင် အင်စတာဂရမ် သည် အန်းဒရွိုက်အတွက် ထုတ်ဝေခဲ့သည်။
ထိုအပ်ပလီကေးရှင်းအား တစ်ရက်တည်းတွင်ပင် ဒေါင်းလုပ်ပြုလုပ်မှုအရေအတွက်သည် တစ်သန်းကျော် ရှိခဲ့သည်။
၂၀၁၂ ခုနှစ်၊ မတ်လတွင် ဝေါစထရိ (Wall Street) ဂျာနယ်သည် အင်စတရာဂရမ်၏ ငွေကြေးသည် ဒေါ်လာသန်း ၅၀၀ အထိ မြင့်တက်လာသည်ဟု ဖော်ပြခဲ့သည်။
ထိုလတွင်ပင် အင်စတာဂရမ်အား ဖေ့ဘွတ်သည့် ဒေါ်လာ ၁ ဘီလီယံဖြင့် ဝယ်ယူခဲ့သည်။
မြန်မာ့မီးရထား သွားလာပို့ဆောင်ရေးဌာနကို အထွေထွေမန်နေဂျာ(သွားလာပို့ဆောင်ရေး)မှ အုပ်ချုပ်ကွပ်ကဲပါသည်။
ကိုးကား မြန်မာ့မီးရထား Category:မြန်မာနိုင်ငံ၏ ရထားပို့ဆောင်ရေး Category:မြန်မာနိုင်ငံရှိ အစိုးရအဖွဲ့အစည်းများ။
ရုံပိုင် () ဆိုသည်မှာ ရထားသွားလာပို့ဆောင်ရေးလုပ်ငန်းများကို ဘူတာနယ်နိမိတ်အတွင်း သတ်မှတ်အချိန်ကာလတွင် တာဝန်ယူဆောင်ရွက်ရသော ဝန်ထမ်းကို ဆိုလိုခြင်းဖြစ်သည့်အပြင် တာဝန်ပေးအပ်သည့် အချိန်ကာလအတွင်း တစ်ဦးတည်းလွတ်လပ်စွာတာဝန်ခံ၍ အချက်ပြနှင့် အချက်ပေးကိရိယာများကို တာဝန်ယူလုပ်ကိုင်ရခြင်း၊ ရထားချဉ်းကပ်ခွင့်ကို လက်ခံခြင်း၊ တောင်းခံခြင်းနှင့် ထွက်ခွင့်ပေးခြင်းတို့ကို မိမိကိုယ်တိုင် တာဝန်ယူဆောင်ရွက်ရသော ဝန်ထမ်းတစ်ဦးတစ်ယောက်ကိုပါ ဆိုလိုသည်။
ရုံပိုင်များ ရုံပိုင်ချုပ်ကြီး ရုံပိုင်ချုပ် ဒုရုံပိုင်ချုပ်၊ ရုံပိုင်ကြီး(အထူးတန်း) ရုံပိုင်ကြီး၊ "က"တန်းရုံပိုင် (ဝါ) ရုံပိုင်(အထူး) ရုံပိုင် ဒုရုံပိုင် လက်ထောက်ရုံပိုင် ဒုတိယရုံပိုင် ဒုတိယရုံပိုင်သည် ရုံပိုင်/ရုံပိုင်ကြီး၏ တာဝန်တစိတ်တ‌ဒေသကို အထောက်အကူပြုသည်လည်းရှိ၏။
ရုံပိုင်/ ရုံပိုင်ကြီးမရှိခိုက် ရုံပိုင်/ရုံပိုင်ကြီး၏ တာဝန်ဝတ္တရားကို တာဝန်ယူဆောင်ရွက်ရသူလည်း ဖြစ်‌လေသည်။
သို့သော် အချို့သောကိစ္စရပ်များတွင် နည်းဥပဒေဖြင့် ရုံပိုင်ကိုယ်တိုင်ပြုလုပ်ရမည်ဟု ပြဋ္ဌာန်းထားသော မ‌တော်တဆမှုအ‌ရေးပေါ်ကိစ္စများ၊ အဆက်အသွယ်လုံးဝပြတ်သွားသောအခါ လမ်းရှင်းမဲ့ရထားထွက်ခွင့်ထုတ်ပေးခြင်းကိစ္စနှင့် ငွေပို့လွှာတွင် လက်မှတ်‌ရေးထိုးခြင်းကိစ္စ အစရှိသည်တို့ကို လုပ်ပိုင်ခွင့်မရှိပေ။
သို့ရာတွင် ရုံပိုင်/ရုံပိုင်ကြီးမရှိခိုက်တွင် တာဝန်ယူဆောင်ရွက်ရပြီး ပြန်လည်တင်ပြရသည်။
ကိုးကား မြန်မာ့မီးရထား Category:မီးရထား အလုပ်အကိုင်များ Category:စီမံခန့်ခွဲမှု အလုပ်အကိုင်များ။
ကိန်းထွေ (complex numbers) များ မြှောက်ဖော်ကိန်း (coefficients) ဖြစ်နေသော ပိုလီနိုမီရယ်ကိန်စဉ်တန်း တစ်ခုတွင် အနည်းဆုံး ကိန်းထွေတစ်ခု သည် အဖြေ (root) အဖြစ်ရှိသည်ဟု အက္ခရာသင်္ချာ၏ အခြေခံသီအိုရမ် (Fundamental theorem of algebra) က ဖော်ပြသည်။
ဥပမာ တွင် အဖြေ သို့မဟုတ် သုညဖြစ်စေသော တန်ဖိုးတစ်ခုသည် ဖြစ်သည်။
အန်းဖီး () သည် အင်္ဂလန်နိုင်ငံ၊ လီဗာပူးမြို့တွင် တည်ရှိသော ဘောလုံးအားကစားကွင်းတစ်ခု ဖြစ်ပြီး ပွဲကြည့်ခုံ ၅၄,၀၇၄ ရှိကာ အင်္ဂလန်နိုင်ငံရှိ သတ္တမြောက်အကြီးဆုံး ဘောလုံးကွင်း ဖြစ်သည်။
၁၈၉၂ ခုနှစ်တွင် လီဗာပူးလ် ဘောလုံးအသင်း စတင်တည်ထောင်စဉ်မှစ၍ လီဗာပူးလ်အသင်း၏ အိမ်ကွင်း ဖြစ်လာခဲ့သည်။
မူလက ၁၈၈၄ ခုနှစ်မှ ၁၈၉၁ ခုနှစ်အထိ အဲဗာတန်ဘောလုံးအသင်း၏ အိမ်ကွင်းဖြစ်ခဲ့သည်။
right|frame| Euler ၏ခေတ်အခါက Königsberg မြို့၏ မြေပုံ။
ပုံတွင် Pregel မြစ်နှင့် တံတားခုနစ်စင်းတို့ကို highlight ပြထားသည်။
Königsberg မြို့၏ တံတားခုနစ်စင်းပြဿနာသည် သင်္ချာ၏သမိုင်းကြောင်းတွင် ထင်ရှားသည့် ပြဿနာပုစ္ဆာတစ်ခုပင် ဖြစ်သည်။
ပုစ္ဆာတွင် အဖြေမရှိကြောင်းကို လီယွန်ဟတ် အွိုင်လာ က ၁၇၃၆ ခုနှစ် Euler, Leonhard (1736). "Solutio problematis ad geometriam situs pertinentis". Comment. Acad. Sci. U. Petrop 8, 128–40. တွင် သက်သေပြနိုင်ခဲ့သည်။
ယင်းဖြေရှင်းချက်မှ ဂရပ်သီအိုရီ နှင့် တိုပေါ်လော်ဂျီ တို့အတွက် အခြေခံ idea များဖြစ်ပေါ်လာခဲ့သည်။
Shields provides a discussion of the social significance of Euler's engagement with this popular problem and its significance as an example of (proto-)topological understanding applied to everyday life. Prussia ရှိ Königsberg မြို့သည် (ယခု ကာလင်နင်ဂရတ်မြို့၊ ရုရှားနိုင်ငံ ) မြစ်လယ်ကျွန်းများဖြစ်သော Kneiphof နှင့် Lomse ကျွန်းများအပါအဝင် Pregel မြစ် ကိုခွလျက်တည်ရှိသည်။
မြို့၏ကုန်းမြေများ (ကျွန်းများဟုသုံးမည်) ကို တံတားခုနစ်စင်းဖြင့်ဆက်သွယ်ထားသည်။
ပြဿနာပုစ္ဆာမှာ တံတားအားလုံးကို အတိအကျတစ်ကြိမ်စီဖြတ်၍ မြို့ကိုပတ်လျှောက်ရန်ဖြစ်သည်။
ဤတွင် မလိုလားအပ်သော ပြဿနာများမဖြစ်စေရန်အတွက် သတ်မှတ်ထားသောတံတားများမှ မဖြတ်ဘဲ ကျွန်းတစ်ခုနှင့်တစ်ခု ကူးခြင်း၊ တံတားများကို အစအဆုံးမလျှောက်ခြင်း၊ စသည်တို့ကို ကန့်သတ်ထားသည်။
Euler က ဤပြဿနာတွင် အဖြေမရှိကြောင်း သက်သေပြနိုင်ခဲ့သည်။
Euler ၏ ဖြေရှင်းချက် ပထမဦးစွာ Euler က မြေကြီးပေါ်တွင်သွားသည့် လမ်းကြောင်း၏ ပုံစံသည် အရေးမကြီးကြောင်း ထောက်ပြခဲ့သည်။
ဤပြဿနာအတွက် အမှန်တကယ်အရေးပါသည်မှာ တံတားများကို ဖြတ်ရမည့် အစီအစဉ်သာဖြစ်သည်။
ထိုအချက်ကြောင့် Euler သည် ပြဿနာပုစ္ဆာအား abstract term များသုံး၍ ပြန်လည်ဖော်ပြနိုင်ခဲ့သည်။
(ယင်းအသုံးပြုချက်ကပင် ဂရပ်သီအိုရီ ၏မျိုးစေ့ဖြစ်ခဲ့သည်။
) တစ်နည်းအားဖြင့် ထိုအချက်ကြောင့် မည်သည့်တံတားများက မည်သည့်ကျွန်းများကို ဆက်သွယ်ထားကြောင်းကိုသာ အာရုံစိုက်ရန်လိုကြောင်း သိခဲ့သည်။
ယနေ့ခေတ်သုံး သင်္ချာဝေါဟာရများနှင့်ရေးသော် ကျွန်းတစ်ခုစီကို vertex သို့မဟုတ် node တစ်ခုနှင့် ဖော်ပြ၍ တံတားတစ်စင်းစီကိုမူ အစွန်း တစ်ခု (vertex စုံတွဲတစ်ခု) နှင့် ဖော်ပြသည်ဟု ရေးနိုင်သည်။
ရရှိလာသည့် သင်္ချာ structure ကို ဂရပ် ဟုခေါ်သည်။
link=https://en.wikipedia.org/wiki/File:Konigsberg_bridges.png|180x180px → link=https://en.wikipedia.org/wiki/File:7_bridges.svg|179x179px → link=https://en.wikipedia.org/wiki/File:K%C3%B6nigsberg_graph.svg|180x180px မည်သည့်တံတား (edge) များက မည်သည့်ကျွန်း (vertex) များကို ဆက်သွယ်သည်ဟူသော ဆက်သွယ်ချက်ကသာ အရေးပါသည့်အတွက်ကြောင့် graph ၏ပုံကိုဆွဲရာတွင် ပုံစံမျိုးစုံဖြင့်ဆွဲနိုင်လေသည်။
Vertex နှစ်ခုအကြားတွင် edge ဖြင့်ဆက်ထားခြင်း မထားခြင်းကသာ အရေးပါသည်။
ဆက်ထားသည့်ဆက်ကြောင်း၏ ကောက်ခြင်းဖြောင့်ခြင်း၊ vertex နှစ်ခုဘယ်ညာလွဲနေခြင်း စသည်တို့လျစ်လျူရှုထားနိုင်ပေသည်။
ထို့နောက် လမ်းကြောင်းတိုင်းသည် စလျှောက်သည့်ကျွန်းနှင့် လမ်းကြောင်းဆုံးသည့်ကျွန်းမှအပ ကျန်သောကျွန်းတိုင်းကို တံတားတစ်စင်းသုံး၍ဝင်ခဲ့ပါက ပြန်ထွက်ရန်အတွက် အခြားတံတားတစ်စင်းကို သုံးကိုသုံးရမည်ဖြစ်ကြောင်း Euler က သတိထားမိခဲ့သည်။
တစ်နည်းအားဖြင့်ဆိုသော် လမ်းကြောင်းတစ်ခုတွင် (စသည့် vertex နှင့် ဆုံးသည့် vertex မှအပ) vertex များအားလုံး၌ အဝင်အဖြစ်အသုံးပြုခဲ့သော တံတားအရေအတွက်နှင့် အထွက်အဖြစ်အသုံးပြုခဲ့သော တံတားအရေအတွက်သည် အတူတူပင်ဖြစ်ရမည်ဖြစ်သည်။
သို့အတွက်ကြောင့် တံတားအားလုံးကို အတိအကျတစ်ကြိမ်သာဖြတ်သွားသည် လမ်းကြောင်းရှိပါက ထိုလမ်းကြောင်း၏ အစနှင့် အဆုံးကျွန်းများမှအပ ကျန်ကျွန်းအားလုံးတွင်ရှိရမည့် တံတားအရေအတွက်သည် စုံကိန်းသာဖြစ်ရလိမ့်မည်။
(တံတားတိုင်းကို အဝင်တံတားနှင့် အထွက်တံတားဟူ၍ ညီညီမျှမျှအသုံးပြုခဲ့သောကြောင့်။
) သို့ရာတွင် လက်တွေ့၌ မြေကျွန်းအသီးသီးရှိ တံတားအရေအတွက်သည် မကိန်းများ ဖြစ်နေလေသည်။
(အလယ်ခေါင်ရှိကျွန်းတွင် တံတား ၅ စင်းနှင့် ကျန်ကျွန်းများတွင် ၃ စင်းစီ။
) ထို့ကြောင့် တံတားအားလုံးကို အတိအကျတစ်ကြိမ်စီဖြတ်သောလမ်းသာ ရှိနေခဲ့ပါက နှစ်ခုသောကျွန်းတို့၌ ရှိရမည့်တံတားအရေအတွက်သည် စုံကိန်းရော၊ မကိန်းပါ ဖြစ်ရတော့မည့်သဘော သက်ရောက်သွားသည်။
သို့ဖြစ်၍ တံတားအားလုံးကို အတိအကျတစ်ကြိမ်စီဖြတ်သောလမ်း ဆိုသည်မှာ မရှိနိုင်ဟူ၍ ကောက်ချက်ဆွဲနိုင်လေသည်။
မြန်မာ့တပ်မတော်တွင် လက်ရှိတာဝန်ထမ်းဆောင်နေကြသော အရာရှိကြီးများ စာရင်းဆောင်းပါးဖြစ်သည်။
ကိန်းစစ် လုံးစီပါသော ကိန်းအတွဲ နှစ်တွဲ ရှိပါက မညီမျှချက်ကို Cauchy ၏ inequality ဟု ခေါ်သည်။
တပ်မတော်ကာကွယ်ရေးဦးစီးချုပ်ရုံး (အင်္ဂလိပ်: Office of the Commander-in-Chief of Defence Services) သည် မြန်မာ့တပ်မတော်ကို တိုက်ရိုက်အုပ်ချုပ်သည့် အဖွဲ့အစည်းဖြစ်သည်။
၂၀၀၈ ဖွဲ့စည်းပုံအခြေခံဥပဒေအရ တပ်မတော်သည် ကိုယ်ပိုင်စီမံခန့်ခွဲမှုရှိသော်လည်း နိုင်ငံတော်သမ္မတဦးဆောင်သည့် အမျိုးသားကာကွယ်ရေးနှင့် လုံခြုံရေးကောင်စီ၏ မူဝါဒဆိုင်ရာ ကွပ်ကဲမှုကို ခံယူရသည်။
ကာကွယ်ရေးဝန်ကြီးဌာနသည် အစိုးရအဖွဲ့နှင့်သက်ဆိုင်သော တပ်ပိုင်းဆိုင်ရာ စီမံခန့်ခွဲမှုများကိုသာ လုပ်ဆောင်သည်။
http://www.burmalibrary.org/docs5/Myanmar_Constitution-2008-en.pdf လက်ရှိ တပ်မတော်ကာကွယ်ရေးဦးစီးချုပ်မှာ ဗိုလ်ချုပ်မှူးကြီးမင်းအောင်လှိုင် ဖြစ်ပြီး ၎င်းသည် တပ်မတော်၏ အကြီးအကဲအဖြစ် တာဝန်ယူသည်။
ဗိုလ်ချုပ်မှူးကြီးမင်းအောင်လှိုင် - လက်ရှိ တပ်မတော်ကာကွယ်ရေးဦးစီးချုပ် တပ်မတော်ကာကွယ်ရေးဦးစီးချုပ်များ ကိုယ်ပိုင်အမှတ်ရာထူးအမည်၁။
-ဗိုလ်ချုပ်အောင်ဆန်း၂။
ကြည်း ၅၁၀၆ဗိုလ်ချုပ်ကြီးစမစ်ဒွန်း၃။
ကြည်း ၃၅၀၂ဗိုလ်ချုပ်ကြီးနေဝင်း၄။
ကြည်း ၃၅၆၉ဗိုလ်ချုပ်ကြီးစန်းယု၅။
ကြည်း ၃၅၆၁ဗိုလ်ချုပ်ကြီးသူရ တင်းဦ၆။
ကြည်း ၅၃၂၂ဗိုလ်ချုပ်ကြီးသူရ ကျော်ထင်၇။
ကြည်း ၆၁၈၇ဗိုလ်ချုပ်မှူးကြီးစောမောင်၈။
ကြည်း ၆၇၁၀ဗိုလ်ချုပ်မှူးကြီးသန်းရွှေ၉။
ကြည်း ၁၄၂၃၂ဗိုလ်ချုပ်မှူးကြီးမင်းအောင်လှိုင် တပ်မတော်ကာကွယ်ရေးဦးစီးချုပ်ရုံးရှိ အကြီးအကဲများ တပ်မတော်ကာကွယ်ရေးဦးစီးချုပ်ရုံးရှိ အကြီးအကဲများသည် မြန်မာ့တပ်မတော်ကို ဦးဆောင်ကွပ်ကဲသူများ ဖြစ်ကြသည်။
အခြေခံပညာ အထက်တန်းကျောင်း၊ ကျောက်တံတား သည် မြန်မာနိုင်ငံ၊ ရန်ကုန်တိုင်းဒေသကြီး၊ ကျောက်တံတားမြို့နယ်၊ ဗိုလ်ချုပ်အောင်ဆန်းလမ်းနှင့် ၃၇ လမ်းထောင့်တွင် တည်ရှိသည်။
မြို့နယ်တစ်ခုလုံးတွင် အထက်တန်း‌ကျောင်းတစ်ကျောင်းတည်းသာရှိ၍ အမှတ်စဉ်မတပ်ဘဲ ရေးသားခေါ်ဆိုသည်။
ယခင် ‌မူလခရေပင်ကုန်း-မော်လမြိုင် ဘုန်းကြီးကျောင်းအား မြန်မာ့ဆိုရှယ်လစ်လမ်းစဉ်ပါတီခေတ် ၁၉၈၁ ခုနှစ်တွင် သာသနာတော် သန့်ရှင်းရေးအတွက် ပြည်သူပိုင်သိမ်းဆည်း၍ အထက်တန်းကျောင်းအဖြစ် စတင်ဖွင့်လှစ်ခဲ့သည်။
ယင်းကျောင်းဝန်းအတွင်း ရှေးဟောင်းရဟန္တာသိမ်ဖြစ်သည့် ဝိမုတ္တိသုခရဟန္တာသိမ်တော်ကြီးနှင့် အခြားသာသနိက အဆောက်အအုံများတည်ရှိသည်။
ပြည်သူပိုင်သိမ်းပြီးနောက် အခြေခံပညာအထက်တန်းကျောင်း၊ ကျောက်တံတားမြို့နယ်အဖြစ် တည်ရှိခဲ့သည်။
၂၀၂၀ ပြည့်နှစ် ဇန်နဝါရီလ ၁၁ ရက်နေ့တွင် ကျောက်တံတားမြို့နယ် ဘုန်းကြီးကျောင်း ဖြစ်မြောက်ရေး ကော်မတီက တိပိဋက နိကာယ မော်လမြိုင်ကျောင်းတိုက်အဖြစ် ကျောင်းပိုင်မြေအတွင်းမှ သာသနိကအဆောက်အဦများတည်ရှိသည့် နေရာနှင့် အဆောက်အဦးများအား ရွှေရတု တိပိဋကရဓရ တိပိဋကကောဝိဒ၊ တိပိဋကဓရ ဓမ္မဘဏ္ဍာဂါရိက ဘဒ္ဒန္တဝံသပါလာလင်္ကာရ (မြင်းမူဆရာတော်)နှင့် တိပိဋကဓရ ဘဒ္ဒန္တပညာသီရိလင်္ကာရ (မြင်းမူဆရာတော်)တို့ထံ လွှဲပြောင်းအပ်နှံခဲ့သည်။
အဆိုပါကျောင်းအပ်လှူဒါန်းပွဲသို့ သာသနာရေးနှင့်ယဉ်ကျေးမှုဝန်ကြီးဌာန ပြည်ထောင်စုဝန်ကြီး သူရဦးအောင်ကို၊ ပညာရေးဝန်ကြီးဌာန ပြည်ထောင်စုဝန်ကြီး ဒေါက်တာမျိုးသိမ်းကြီး၊ ရန်ကုန်တိုင်းဝန်ကြီးချုပ် ဦးဖြိုးမင်းသိန်းနှင့် လွှတ်တော်ကိုယ်စားလှယ်များ တက်ရောက်ခဲ့သည်။
ကိုးကား အ.ထ.က ‌ကျောက်တံတား သမိုင်းအကျဉ်း Category:ရန်ကုန်တိုင်းဒေသကြီးအတွင်းရှိ အထက်တန်းကျောင်းများ။
ယူဒမိ သည် ကမ္ဘာ့အကြီးဆုံး သင်ကြားရေးပလက်ဖောင်းဖြစ်ပြီး သက်မွေးပညာအဖြစ် သင်ယူလိုသည့် လူရွယ်များနှင့် ကျောင်းသားတို့အတွက် ရည်ရွယ်သည်။
သင်ယူသူ သန်း ၃၀ ကျော် ရှိပြီး နည်းပြပေါင်း ၅ သောင်းခန့်က ဘာသာစကား ၆၀ ကျော်ဖြင့် သင်ကြားလျက် ရှိသည်။
သင်ခန်းစာပေါင်း ၂၄၅ သန်းကျော် ရှိသည်။
နိုင်ငံပေါင်း ၁၉၀ ကျော်မှ ကျောင်းသားများ၊ နည်းပြများ သင်ယူမှု သင်ကြားမှု လုပ်ကြသည်။
ကျောင်းသားအရေအတွက် သုံးပုံနှစ်ပုံမှာ အမေရိကန်အပြင်ဘက်မှ ဖြစ်သည်။
လုပ်ငန်းပေါင်း ၄ ထောင်ကျော်တို့က ၎င်းတို့ဝန်ထမ်းများ၏ အရည်အသွေးမြှင့်သင်တန်းအဖြစ် ယူဒမိကို သုံးသည်။
ဖော်ကျွန်း ၁၀၀ စာရင်းဝင် လုပ်ငန်းတို့၏ ၈၀ ရာခိုင်နှုန်းမှာ ယူဒမိ၏ ဖောက်သည်များ ဖြစ်သည်။
Lomas, Natasha. Online Learning Marketplace Udemy Raises $32M To Scale Up Internationally. TechCrunch. May 8, 2014 ကျောင်းသားများမှာမူ လုပ်ငန်းခွင်နှင့် ဆက်စပ်သော စွမ်းရည်ရရန် သင်တန်းယူသည်က များသည်။
အချို့သင်ခန်းစာများမှာ အောင်လက်မှတ်ပေးသည်။
Carr, David F. Udemy Comes To Corporate Training Information Week. April 16, 2013 ၂၀၁၉ ခု စာရင်းအရ လက်ရှိ၌ သင်ကြားသင်ယူနေသည့် သင်ခန်းစာပေါင်း ၁၃၀၀၀၀ ကျော် ရှိသည်။
ဟျောန်ဘင်()၊ ); ၁၉၈၂ စက်တင်ဘာ ၂၅ ~ )သည် တောင်ကိုရီးယားသရုပ်ဆောင်တစ်ဦးဖြစ်သည်။
သူသည် My Name is Kim Sam-soon (2005), Worlds Within (2008), Secret Garden (2010–2011), Memories of the Alhambra (2018–2019) အစရှိသော ရုပ်သံဇာတ်လမ်းတွဲများနှင့် Confidential Assignment , The Swindlers (2017)"[INTERVIEW] From rom-com heartthrob to action hero". The Korea Times. 4 November 2018. စသောရုပ်ရှင်များတွင် ခေါင်းဆောင်မင်းသားအဖြစ်ပါဝင်လူသိများခဲ့သည်။
ကိုယ်ရေးအချက်အလက် အရပ် - 184 cm (6 ft) နာမည်ပြောင် - Binnie သွေးအုပ်စု - B ရာသီခွင် - Libra Instagram/Twitter - မရှိ (သူ၏ agency instagram @vast.ent) asianwiki မှ ဘာသာပြန်ဆို အနုပညာခရီး 2004-2009: အနုပညာခရီးအစ ဟွန်ဘင်း 2014 Bucheon International Fantastic Film Festivalမှ Producers’ Choice Award ဆုကိုလက်ခံရယူနေစဉ် ဟွန်ဘင်းသည် 2003 ခုနှစ်တွင် Bodyguard"Hyun Bin's dark (embarrassing) history? He shot a TV series only wearing a swimsuit in 2003". Star News. 24 February 2012. ရုပ်သံဇာတ်လမ်းတွဲအတွက်သရုပ်ဆောင်အဖြစ်ပွဲထွက်ခဲ့သည်။
ထို့နောက် သူသည်ဟာသရုပ်သံဇာတ်လမ်းတွဲ Nonstop 4 နှင့် အချစ်ဒရာမာဇာတ်လမ်းတွဲ Ireland10LINE: Actor Hyun Bin. 10Asia. 2 December 2009. တို့တွင် ပါဝင်သရုပ်ဆောင်ခဲ့သည်။
ထိုနှစ်အတွင်းမှာပင် သူ၏ရုပ်ရှင်ဇာတ်ကားပွဲဦးထွက်အနေနဲ့ လူငယ်အားကစားရုပ်ရှင် Spin Kick""Don't Underestimate Third-Rate": Overturning Life with a "Spin Kick"". The Donga Ilbo. 21 July 2004. တွင်ပါဝင်ခဲ့သည်။
2005 တွင် Kim Sun-a"Actor Hyun Bin Becomes Top Hallyu Star in Japan". KBS Global. 2 March 2006. Retrieved 23 December 2014. နှင့်အတူ My Lovely Sam Soon အချစ်ဟာသဇာတ်လမ်းတွဲတွင် တွဲဖက်သရုပ်ဆောင်ခဲ့ပြီး အောင်မြင်သော အနုပညာကြယ်ပွင့်တစ်ဦးအဖြစ်ရပ်တည်နိုင်ခဲ့သည်။
Sam-soon ရုပ်သံဇာတ်လမ်းတွဲသည် ပျမ်းမျှကြည့်ရှုမှု (rating) 30% နှင့် နောက်ဆုံးပိုင်းအတွက် 50.5%Samsoon last episode hangs on hope Archived2012-07-17 at Archive.today. Korea JoongAng Daily. 22 July 2005. ထိရရှိအောင်မြင်ခဲ့သည်။
ထိုရုပ်သံဇာတ်လမ်းတွဲဖြင့် ဟွန်ဘင်းသည် Top Excellence Award ကို MBC Drama Awards တွင်ဆွတ်ခူးနိုင်ခဲ့သည်။
ဟွန်ဘင်းသည် Sam-soon ရုပ်သံဇာတ်လမ်းတွဲ အောင်မြင်ပြီးနောက်တွင် A Millionaire's First Love ရုပ်ရှင်ဇာတ်ကား (internet ဝတ္တုစာရေးဆရာ Guiyeoni"TV Heartthrob Hyun Bin Makes Move to the Big Screen". The Chosun Ilbo. 16 February 2006. Retrieved 23 December 2014.ရေးသားသော) တွင် ခေါင်းဆောင်မင်းသားအနေဖြင့် ပထမဆုံးပါဝင်သရုပ်ဆောင်ခွင့်ရခဲ့သည်။
ထိုဇာတ်ကားသည် လူငယ်ပရိသတ်များကြားတွင် အောင်မြင်မှုရခဲ့သည်။
"Kim Tae-gyun's Movies Have Teen Appeal". The Dong-A Ilbo. 9 February 2006. သို့သော် သူ၏နောက်ထပ်ရုပ်သံဇာတ်လမ်းတွဲ The Snow Queen သည် အောင်မြင်မှုမရရှိခဲ့ပေ။